Vinterferien er lige om hjørnet for mange nordjyder, og det betyder ekstra tid til hygge og afslapning. Er du klar over, at du lige her her på tv2nord.dk kan finde 275 forskellige serier, dokumentarer og events, som du kan lune dig på i ferien? Skulle vi ridse alle 275 titler op, ville der næppe være tid til også at se selve programmerne. I stedet har vi udvalgt ti serier eller dokumentarer fra det seneste år på TV2 Nord. Du kan få det fulde overblik over alle TV2 Nords programmer i vores store TV-univers her. Trækkerdrengene De skruer om dagen og piller om natten. Sådan lyder mottoet i hvert fald hos Team Lækatten, der er vilde med røg, motorer og at drille hinanden, når de går traktoren klar til traktortræk. Se hele programserien her. Historien om Sygehus Nord Lukningen af Sygehus Nord i Aalborg er afslutningen på en dramatisk og fascinerende historie, som i denne serie fortælles af medarbejdere og andre, der har været en del af den. Se hele serien her. Minkfarmen Norden I et år efter nedlukningen af minkerhvervet følger vi minkavlerne Peter og Trine, der til trods for de mange ødelagte drømme, forsøger at skabe en ny tilværelse for deres lille familie. Se hele serien her. Ivan – Lovens lange snude Hvalpen Ivan er i skarp træning, for han skal være politihund og fange forbrydere. Vi følger Ivan og hans ejer, politikommissær Casper, frem mod den vigtige test der afgør, om Ivan er bestået, eller om han skal have et nyt hjem. Se hele serien om Ivan her. Opgangen I et eksperiment sætter TV2 Nord beboerne i to opgange i Aalborg sammen for at se, om de har mere tilfælles end blot den samme adresse. Det bliver både sjovt, hårdtslående – og nogle gange lidt akavet. Se hele serien her. Er Der Nogen? De to spøgelsesjægere Mikkel Egelund og Nicolai Sund besøger hjemsøgte steder i Nordjylland i bælgravende mørke. Pak dig ind i et lunt tæppe og vær klar til både gys og grin. Se meget mere "Er Der Nogen?" her. Løkken gik amok, døde og genopstod Året er 2003. Bassen pumper, og en stor gruppe unge råber “Fucking fed ferie!” Løkken blev berømt og berygtet for det festlige miljø, men pludselig stoppede musikken brat. Hvad skete der? Vanja og Arne – til døden os skiller Arne er uhelbredeligt syg af kræft og skal snart dø. Men inden da insisterer han på at få det bedste ud af sin sidste tid på jorden. Se den rørende dokumentar her. 50 år med Sussi og Leo I 50 år har Sussi og Leo fra Saltum underholdt på alverdens musikscener med stor succes – på trods af, at de både bliver kaldt umusikalske og kitsch. Mød det livsglade par i denne dokumentar. Stine Rex i Grækenland Danmarks bedste ultraløber Stine Rex fra Aalborg har sat sig for at vinde verdens hårdeste ultraløb Spartathlon - en tur på 246 kilometer i den græske hede. 42-årige Stine Rex udgik sidst, hun deltog, så nu går hun efter den ultimative placering i løbet. Se hele serien her. Husk, at du også kan læse vores spændende webdoks her.
Uanset om du er til gys, store motorer, Sussi og Leo eller rørende kærlighedsfortællinger, så er der noget til dig i TV2 Nords store TV-univers.